Filbehandleren viser miniatyrbilder med metadatainformasjon (f-stop, lukkertid, ISO-verdi og linsemillimeter). Filebehandleren inkluderer også en 5-stjerners vurdering, merking, og et «Exif»-basert filter. Det kan brukes til å sette inn en full profil, eller kun deler av en profil, til en hel gruppe av bilder i en enkel operasjon. «Queue» er fanen hvor alle eksporterte bilder blir satt på vent til man er ferdig med å redigere og eksportere dem i redigeringsfanen, slik at ikke datamaskinen bruker systemressurser på å lagre de ferdige bildene til disk mens man fortsatt holder på å redigere, noe som vil kunne resultere i trege maskiner. Alternativt så kan den brukes til å lagre bilder mens man redigerer såfremt man har nok maskinvareressurser som kan håndtere dette.